ΠΡΟΜΗΘΕΙΕΣ ΓΙΑ ΤΟ ΣΥΜΠΟΣΙΟ
(ΟΜΑΔΑ Α΄)

Η Κλειτία, εκείνο το πρωινό, ξύπνησε πολύ νωρίς επειδή έπρεπε να ετοιμάσει το σπίτι για το βραδινό συμπόσιο. Ο άνδρας της, ο Ευθύδικος, οργάνωνε αυτό το συμπόσιο και είχε καλέσει τους πιο σημαντικούς πολίτες της Αθήνας. Ήταν πιθανό να έρθει και ο Πρωτίας, ο σοφιστής από τη Σικελία. Γι΄ αυτό το λόγο η Κλειτία, μετά την τακτοποίηση του σπιτιού που έκαναν οι δούλοι, βιάστηκε να τους στείλει στα κτήματά τους στο Λαύριο, για να φέρουν προμήθειες. Έστειλε επίσης στην αγορά ένα δούλο για να προμηθευτεί καινούρια ποτήρια. 

Οι δούλοι έφεραν από το Λαύριο πολλές ποικιλίες φρούτων όπως πορτοκάλια, μήλα και σταφύλια. Επίσης φρέσκα λαχανικά, ελιές, όσπρια και λάδι. Ο δούλος που πήγε στην αγορά αγόρασε εξαιρετικής ποιότητας κρασί από τη Λέσβο, εκλεκτά ψάρια αλιευμένα από το Σαρωνικό κόλπο και ειδικά για την ιδιαιτερότητα της βραδιάς, αρνίσιο κρέας. Τέλος από το εργαστήριο κεραμοποιίας αγόρασε άριστης ποιότητας κύλικες, διακοσμημένες με παραστάσεις από την καθημερινή και τη μυθολογία. Η Κλειτία ευχαριστήθηκε από την ποιότητα των προμηθειών και ήταν βέβαιη ότι το αποψινό συμπόσιο θα ήταν πετυχημένο.

ΠΟΥΛΟΚΕΦΑΛΟΣ ΦΩΤΗΣ
Α3 ΠΕΙΡΑΜΑΤΙΚΟΥ ΓΥΜΝΑΣΙΟΥ ΣΠΑΡΤΗΣ